

|  |  |
| --- | --- |
| **ДО**  **Г-Н ГЕОРГИ СЪБЕВ**  **ЗАМЕСТНИК – МИНИСТЪР НА ЗЕМЕДЕЛИЕТО,**  **ХРАНИТЕ И ГОРИТЕ И**  **РЪКОВОДИТЕЛ**  **НА УО НА ПРСР 2014-2020** | **ОДОБРЯВАМ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за изменение и допълнение на Заповед № РД 09-107/08.02.2021 г., на заместник-министъра и ръководител на управляващия орган на Програмата за развитие на селските райони за периода 2014 – 2020 г. (ПРСР 2014-2020 г.) за утвърждаване на насоки за кандидатстване*  *по процедура чрез подбор на проектни предложения по подмярка 2.2 „Създаване на консултантски услуги“ от мярка 2 „Консултантски услуги, услуги по управление на стопанството и услуги по заместване в стопанството“ от ПРСР 2014 – 2020 г.* |

**УВАЖАЕМИ ГОСПОДИН СЪБЕВ,**

Със Заповед № РД 09-107 от 08.02.2021 г. на заместник-министъра и ръководител на управляващия орган (УО) на ПРСР 2014-2020 г. бяха утвърдени насоки за кандидатстване по процедура чрез подбор на проектни предложения по процедура № BG06RDNP001-2.001 „Разширяване на териториалния обхват на Национална служба за съвети в земеделието чрез създаването на мобилни общински центрове (офиси) за консултантски услуги“ по подмярка 2.2 „Създаване на консултантски услуги“ от мярка 2 „Консултантски услуги, услуги по управление на стопанството и услуги по заместване в стопанството“ от ПРСР 2014 – 2020 г.

Приемът на проектни предложения по процедура № BG06RDNP001-2.001 чрез Информационната система за управление и наблюдение на средствата от ЕС в България (ИСУН 2020) приключи в 17:30 часа на 10.05.2021 г.

В рамките на срока за прием по процедурата е подадено едно проектно предложение от допустимия кандидат – Национална служба за съвети в земеделието (НССЗ), с обща стойност на заявените разходи в размер на 11 439 805.34 лв. и заявена субсидия в размер на 10 482 190.74 лв.

Понастоящем, подаденото проектно предложение е в процес на обработка в рамките на оценителна комисия, назначена със Заповед № РД 09-528 от 31.05.2021 г. за оценка и класиране на получените проектни предложения по процедура за предоставяне на безвъзмездна финансова помощ № BG06RDNP001-2.001.

Съгласно чл. 26, ал. 1 от Закона за управление на средствата от Европейските структурни и инвестиционни фондове (ЗУСЕСИФ): „*Ръководителят на управляващия орган на програмата, съответно на водещата програма утвърждава за всяка процедура насоки и/или друг документ, определящи условията за кандидатстване и условията за изпълнение на одобрените проекти. Документите трябва да са съобразени и с изискванията на чл. 59, ал. 2*“.

Имайки предвид, че Държавен Фонд „Земеделие“, в качеството си на Разплащателна агенция, ще извършва проверките в изпълнение на част 2 „Контролни дейности“, раздел А „Процедури по одобряване на заявленията“, букви „ii“, „iii“, „iv“ и „v“ на Делегиран регламент (ЕС) № 907/2014 на Комисията от 11 март 2014 година, касаещи обработка на заявките за плащане, се налагат промени в т. 13 към раздел 27 „Процедура за уведомяване на неодобрени и одобрените кандидати и сключване на административни договори за предоставяне на безвъзмездна финансова помощ“ от Условията за кандидатстване и Раздел VI „Административен договор“ към Условията за изпълнение на одобрени проекти на утвърдената процедура.

Необходимите промени не се отнасят до процеса на кандидатстване от страна на допустимия кандидат или до процеса на оценка на етап „Административно съответствие и допустимост“ и „Техническа и финансова оценка“ на проектните предложения от страна на оценителната комисия, а са свързани с изпълнение на проектите и подаване на заявки за плащане, поради което се предлагат изменения, имащи за цел уеднаквяване на изискванията с приложимото право на Европейския съюз.

Предложената промяна предвижда по-конкретно изменение на периода, в който Държавен Фонд „Земеделие“ извършва проверка съгласно *чл. 1, т. 1а и т. 2 и Приложение I, чл. 1, част 1 „Вътрешна среда“, раздел А „Организационна структура“ буква „i и раздел Б „Стандарти в областта на човешките ресурси“, буква „ii“ и част 2 „Контролни дейности”, раздел А „Процедури по одобряване на заявленията“, букви „ii“, „iii“, „iv“ и „v“ на Делегиран регламент (ЕС) № 907/2014 на Комисията от 11 март 2014 година за допълнение на Регламент (ЕС) № 1306/2013 на Европейския парламент и на Съвета във връзка с разплащателните агенции и други органи, финансовото управление, уравняването на сметки, обезпеченията*, а именно: след сключване на административния договор за предоставяне на безвъзмездна финансова помощ.

По този начин се избягва противоречие на насоките с цитираните разпоредби от Делегиран регламент (ЕС) № 907/2014 на Комисията от 11 март 2014 година.

**УВАЖАЕМИ ГОСПОДИН ЗАМЕСТНИК-МИНИСТЪР,**

Във връзка с гореизложеното, предлагам да одобрите промените, описани в настоящия доклад по отношение на насоките за кандидатстване по процедура чрез подбор на проектни предложения по процедура № BG06RDNP001-2.001 „Разширяване на териториалния обхват на Национална служба за съвети в земеделието чрез създаването на мобилни общински центрове (офиси) за консултантски услуги“ по подмярка 2.2 „Създаване на консултантски услуги“ от мярка 2 „Консултантски услуги, услуги по управление на стопанството и услуги по заместване в стопанството“ от ПРСР 2014 – 2020 г. и да утвърдите проект на заповед за изменение и допълнение на Заповед № РД 09-107 от 08.02.2021 г.

**Приложение**: *Проект на заповед за изменение на Заповед № РД 09-107/08.02.2021 г.*

С уважение,

