**З А П О В Е Д**



На основание чл. 9, ал. 5 и чл. 26, ал. 1 от Закона за управление на средствата от Европейските структурни и инвестиционни фондове, Заповед № РД 09–952 от 17.09.2021 г. на министъра на земеделието, храните и горите и одобрен доклад №………………………………..на директора на дирекция „Развитие на селските райони“

**Н А Р Е Ж Д А М:**

I. Изменям и допълвам Заповед № РД 09–107 от 08.02.2021 г., на заместник-министъра и ръководител на управляващия орган на Програмата за развитие на селските райони за периода 2014–2020 г. (ПРСР 2014 – 2020 г.) за утвърждаване на Насоки за кандидатстване по процедура чрез подбор на проектни предложения по подмярка 2.2 „Създаване на консултантски услуги“ от мярка 2 „Консултантски услуги, услуги по управление на стопанството и услуги по заместване в стопанството“ от ПРСР 2014 – 2020 г., както следва:

1. В Приложение №1 „Условия за кандидатстване с проектни предложения за предоставяне на безвъзмездна финансова помощ по процедура № BG06RDNP001-2.001 „Разширяване на териториалния обхват на Национална служба за съвети в земеделието чрез създаването на мобилни общински центрове (офиси) за консултантски услуги“ по подмярка по подмярка 2.2 „Създаване на консултантски услуги“ от мярка 2 „Консултантски услуги, услуги по управление на стопанството и услуги по заместване в стопанството“ от ПРСР 2014 – 2020 г. и приложенията към тях“ се прави следното изменение:

В Раздел 27.1 „Процедура за уведомяване на неодобрени и одобрените кандидати и сключване на административни договори за предоставяне на безвъзмездна финансова помощ“, текстът: *„т. 13 Държавен Фонд „Земеделие“ извършва проверка съгласно чл. 1, т. 1а и т. 2 и Приложение I, чл. 1, част 1 „Вътрешна среда“, раздел А „Организационна структура“ буква „i и раздел Б „Стандарти в областта на човешките ресурси“, буква „ii“ и част 2 „Контролни дейности”, раздел А „Процедури по одобряване на заявленията“, букви „ii“, „iii“, „iv“ и „v“ на Делегиран регламент (ЕС) № 907/2014 на Комисията от 11 март 2014 година за допълнение на Регламент (ЕС) № 1306/2013 на Европейския парламент и на Съвета във връзка с разплащателните агенции и други органи, финансовото управление, уравняването на сметки, обезпеченията и използването на еврото. Проверката се извършва в рамките на срока, посочен в т. 2 от настоящия раздел“* се заличава.

2. В Приложение № 2 „Условия за изпълнение на одобрени проекти по процедура № BG06RDNP001-2.001 „Разширяване на териториалния обхват на Национална служба за съвети в земеделието чрез създаването на мобилни общински центрове (офиси) за консултантски услуги“ по подмярка 2.2 „Създаване на консултантски услуги“ от мярка 2 „Консултантски услуги, услуги по управление на стопанството и услуги по заместване в стопанството“ от ПРСР 2014 – 2020 г. и приложенията към тях“ се прави следното изменение:

В Раздел VI „Административен договор“ се създава точка 3 със следния текст: *„След сключване на административен договор Държавен фонд „Земеделие“ извършва проверките в изпълнение на част 2 „Контролни дейности”, раздел А „Процедури по одобряване на заявленията”, букви „ii“, „iii“, „iv“ и „v“ на Делегиран регламент (ЕС) №907/2014 на Комисията от 11 март 2014 година за допълнение на Регламент (ЕС) №1306/2013 на Европейския парламент и на Съвета във връзка с разплащателните агенции и други органи, финансовото управление, уравняването на сметки, обезпеченията и използването на еврото.“*

II. Заповедта да се публикува на интернет страницата на Министерството на земеделието, храните и горите и в ИСУН 2020.

Настоящата заповед подлежи на оспорване пред Административен съд София-град в 14-дневен срок от публикуването ѝ в ИСУН 2020 и на интернет страницата на Министерството на земеделието, храните и горите.

Настоящата заповед да се сведе до знанието на съответните длъжностни лица за сведение и изпълнение.

